
Text rozhodnutia
Súd: Krajský súd Banská Bystrica Spisová značka: 29Sa/9/2016 Identifikačné číslo súdneho spisu: 6016200874 Dátum vydania rozhodnutia: 05. 06. 2017 Meno a priezvisko sudcu, VSÚ: JUDr. Jozef Zlocha ECLI: ECLI:SK:KSBB:2017:6016200874.2 Opravné uznesenie Krajský súd v Banskej Bystrici v právnej veci žalobkyne: B. C., nar. XX. Y. XXXX, trvale bytom M. 6, proti žalovanému: Ústredie práce, sociálnych vecí a rodiny Bratislava, oddelenie peňažných príspevkov na kompenzáciu ŤZP a posudkových činností Banská Bystrica, Trieda SNP 75, 974 89 Banská Bystrica, o preskúmanie zákonnosti rozhodnutia a postupu žalovaného č. UPS/US5/SSVOdPPKPC/ SOC/2016/4791/Val zo dňa 27. júna 2016, takto r o z h o d o l : O p r a v u j e zrejmú nesprávnosť v záhlaví a odôvodnení Rozsudku Krajského súdu v Banskej Bystrici č.k. 29Sa/9/2016 - 73 zo dňa 18. apríla 2017 tak, že správne má byť uvedený dátum vydania rozhodnutia žalovaného č. UPS/US5/SSVOdPPKPC/SOC/2016/4791/Val: „27. júna 2016“. o d ô v o d n e n i e : 1. Žalobkyňa sa žalobou doručenou Krajskému súdu v Banskej Bystrici dňa 31. augusta 2016 domáhala zrušenia rozhodnutia žalovaného č. UPS/US5/SSVOdPPKPC/SOC/2016/4791/Val zo dňa 27. júna 2016, ktorým odvolanie žalobkyne zamietol a rozhodnutie prvostupňového orgánu verejnej správy - Úradu práce, sociálnych vecí a rodiny Veľký Krtíš, odboru sociálnych vecí a rodiny č. VK1/OPPnKaPC/ SOC/2016/14085-5 zo dňa 01. marca 2016, ktorým nevyhovel žiadosti žalobkyne a nepriznal jej peňažný príspevok na úpravu rodinného domu (spálne), potvrdil. 2. Krajský súd v Banskej Bystrici rozsudkom č.k. 29Sa/9/2016 - 73 zo dňa 18. apríla 2017 žalobu podľa § 190 zákona č. 162/2015 Z. z. Správny súdny poriadok (ďalej len „SSP“) zamietol. Žalobkyni náhradu trov konania nepriznal. 3. Podľa § 143 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 4. Správny súd zistil, že v záhlaví a v odôvodnení Rozsudku Krajského súdu v Banskej Bystrici č.k. 29Sa/9/2016 - 73 zo dňa 18. apríla 2017 došlo pri písomnom vyhotovení rozsudku k zrejmej nesprávnosti, resp. k chybe v písaní, keď je v ňom nesprávne uvedený dátum vydania rozhodnutia žalovaného č. UPS/US5/SSVOdPPKPC/SOC/2016/4791/Val: 27. júla 2016. Správne má byť v záhlaví a odôvodnení rozsudku uvedený dátum vydania žalobou napadnutého rozhodnutia žalovaného č. UPS/ US5/SSVOdPPKPC/SOC/2016/4791/Val: „27. júna 2016“. 5. Na základe uvedených skutočností bola preto podľa § 143 SSP vykonaná oprava záhlavia a odôvodnenia Rozsudku Krajského súdu v Banskej Bystrici č.k. 29Sa/9/2016 - 73 zo dňa 18. apríla 2017 týmto opravným uznesením tak, ako je uvedené vo výroku tohto opravného uznesenia. Poučenie: Proti tomuto rozhodnutiu je prípustná kasačná sťažnosť v lehote jedného mesiaca od doručenia tohto rozhodnutia, podaná na Krajskom súde v Banskej Bystrici. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

